Crna Gora

Adresa: IV proleterske brigade broj 19

81000 Podgorica, Crna Gora

tel: +382 20 446 314

tel: +382 20 446 227

Ministarstvo turizma

Podgorica, 12.05.2025. godine Broj: 01-330/25-207/6

U skladu sa Zaključkom Vlade Crne Gore broj: 11-011/25-1430/4 od 08. maja 2025. godine, Ministarstvo turizma objavljuje:

**J A V N I P O Z I V**

za podnošenje zahtjeva za dobijanje podrške za projekte iz oblasti turizma za 2025. godinu

**MJERA I – B PODRŠKA ORGANIZOVANJU MANIFESTACIJA/FESTIVALA**

1. **Oblast podrške za manifestacije čija ukupna vrijednost iznosi iznad 30.000,00 €;**
2. **Predmet podrške:** Dodjela sredstava za pokrivanje dijela troškova organizacije manifestacija/festivala.
3. **Ukupan iznos sredstava:** 170.000,00 €
4. **Korisnici podrške:**
5. turističke organizacije;
6. sportski savezi, druge asocijacije i udruženja;
7. nevladine organizacije;
8. javne ustanove;
9. i drugi subjekti sa statusom pravnog lica u Crnoj Gori.

Podnosilac zahtjeva može aplicirati samo sa jednim projektom u okviru jedne mjere. Ukoliko za realizaciju događaja postoji više partnera,za istu manifestaciju može da aplicira samo jedan subjekat. Organizatori manifestacije/festivala je neophodno da između sebe definišu ko će biti nosilac zahtjeva za dodjelom sredstava.

***Napomena:*** *Subjekat koji je tokom prethodne tri fiskalne godine primio pomoć iz Crne Gore vrijednosti koja prelazi 300.000,00 eura uključujući i iznos moguće podrške za koju aplicira, ne može da učestvuje na Javnom pozivu Programa podsticajnih mjera u oblasti turizma za 2025. godinu.*

*Subjekti koji su za realizaciju iste manifestacije, po drugom osnovu, tokom 2025. godine, dobili sredstva od Ministarstva turizma nemaju pravo da apliciraju na Javnni poziv Programa podsticajnih mjera u oblasti turizma za 2025. godinu.*

1. **Namjena sredstava**

Sredstva se mogu koristiti isključivo za organizovanje manifestacija/festivala koje imaju zabavni, kulturno-umjetnički i sportski karakter. Program ne uključuje podršku za organizovanje manifestacija/festivala za koje nije moguće dokazati da su tematski povezani sa turizmom i da isti generišu dodatnu vrijednost. Program ne uključuje podršku stručnih, tematskih skupova, konferencija, sportskih kampova, sajmova i sl.

Sredstva su namijenjena za sufinansiranje troškova nabavke roba i usluga za neposrednu realizaciju manifestacija/festivala koji doprinose razvoju turističke ponude destinacije, u skladu sa tačkom 5.

1. **Sredstva se mogu koristiti za:**
* iznajmljivanje opreme (audio i vizualna tehnika, pozornica i sl.) i nabavku radnog/potrošnog materijala potrebnih za organizaciju manifestacije/festivala;
* iznajmljivanje prostora za održavanje manifestacije/festivala;
* iznajmljivanje prevoznih sredstava u svrhu prevoza organizatora i izvođača u vezi sa organizacijom manifestacija/festivala;
* troškove smještaja i putne troškove izvođača i saradnika angažovanih na osnovu ugovora;
* troškove promocije manifestacije/festivala;
* usluge obezbjeđenja manifestacije/festivala;
* i druge opravdane troškove u vezi sa neposrednom organizacijom manifestacije/festivala, u skladu sa ocjenom Komisije.
1. **Sredstva se ne mogu koristiti za:**
* kupovinu nekretnina;
* troškove redovnog poslovanja organizatora manifestacije/festivala (plate i ostala primanja zaposlenih, troškove prevoza i putovanja zaposlenih, studijska putovanja, pokriće gubitaka, poreza i doprinosa, otplatu kredita, carinske i uvozne dažbine ili bilo koje druge naknade);
* izradu studija, elaborata, projektne i druge dokumentacije;
* iznajmljivanje i kupovinu vozila za redovno poslovanje organizatora manifestacije/festivala;
* kancelarijske troškove organizatora i
* sve druge troškove koji nisu u vezi sa realizacijom prijavljene manifestacije/festivala i ciljevima Programa.

Pravo da učestvuju na javnom pozivu imaju manifestacije koje se realizuju tokom 2025. godine, a najkasnije do 10.12.

1. **Iznos podrške i prihvatljivost troškova:**

Najveći iznos sredstava koji se može odobriti je do 20% opravdanih/prihvatljivih troškova za organizovanu manifestaciju/festival, odnosno najviše 16.000,00€.

Korisnik je u obavezi obezbediti preostali iznos sredstava za realizaciju manifestacije.

Cjelokupna sredstva će biti uplaćena nakon realizacije događaja, po dostavi finansijskog izvještaja, dokaza o namjenskom trošenju odobrenih sredstava, kao i dokaza o trošenju preostalih sredstava koja je obezbijedio korisnik nezavisno od izvora finansiranja.

1. **Potrebna dokumentacija:**

Uz zahtjev podnosilac dostavlja sledeću dokumentaciju:

a) Opis projekta koji sadrži:

* naziv, termin, mjesto održavanja i trajanje manifestacije;
* podatke o organizatoru i njegovim ključnim partnerima;
* organizaciona tijela;
* programski koncept;
* procjenu ukupnog broja posjetilaca zasnovanu na realnim procjenama;
* karakter manifestacije:
	+ međunarodni (učesnici iz Crne Gore, zemalja iz regiona i drugih zemalja);
	+ regionalni (učesnici iz Crne Gore i zemalja iz regiona);
	+ nacionalni (učesnici iz Crne Gore);
	+ renome manifestacije.

b) Finansijski plan sa: precizno obrazloženim stavkama koje se odnose na visinu ukupne investicije, visinu iznosa sopstvenih i visinu traženih sredstava;

* projektovanim izvorima finansiranja sa stavkama koje se odnose na sopstvena i tražena finansijska sredstva;
* ostalim bitnim finansijskim podacima i pokazateljima.

c) Dokaz o pravnom statusu podnosioca zahtjeva, dokaz o registraciji;

d) Potvrda izdata od strane državnih i/ili lokalnih organa i/ili institucija o namjenskom korišćenju sredstava za protekle tri godine (2024,2023,2022.), ili izjava podnosioca zahtjeva, ukoliko je podnosilac zahtjeva finansijski podržan;

c) Ovjerena izjava pod punom materijalnom i krivičnom odgovornošću:

* da su svi podaci dati u zahtjevu tačni;
* da je procjena ukupnog broja posjetilaca data na osnovu evidencije o prodatim kartama/ulaznicama (ukoliko je manifestacija bila organizovana), a ukoliko nije ranije organizovana da se temelji na realnim procjenama.

d) Ovjerenu izjavu potpisanu od strane ovlašćenog lica i kojom pod punom materijalnom i krivičnom odgovornošću izjavljuje da tokom prethodne tri fiskalne godine nije primio pomoć iz Crne Gore vrijednosti koja prelazi 300.000,00 eura uključujući i iznos moguće podrške za koju aplicira;

e) Pismo opštine, lokalne turističke organizacije ili drugog subjekta kojim se potvrđuje da je manifestacija podržana;

f) Saglasnosti nadležnih institucija, ukoliko su potrebne (npr. održavanje manifestacije u nacionalnim parkovima, zaštićenom području, kulturnim dobrima i sl.).

Komisija Ministarstva turizma zadržava pravo da od podnosioca zahtjeva zatraži dodatna pojašnjenja i/ili dokaze.

1. **Objava Javnog poziva**

Javni poziv za **Mjeru I-B) Podrška organizovanju manifestacija čija ukupna vrijednost iznosi iznad 30.000,00 €** u trajanju od 21 dan od dana objavljivanja Javnog poziva, biće objavljen na internet stranici Ministarstva turizma, a obavještenje o javnom pozivu u jednom štampanom mediju.

1. **Zahtjevi koji se neće razmatrati:**
* Zahtjevi koji su podnijeti poslije isteka roka za podnošenje prijava.

 **11. Odbijanje zahtjeva**

 Odbiće se zahtjevi:

* koji se odnose na manifestacije čije mjesto održavanja je van teritorije Crne Gore;
* čija dokumentacija nakon 7 dana od tražene dopune nije kompletirana u skladu sa Programom i Javnim pozivom;
* koje dostave subjekti koji se ne nalaze u kategoriji korisnika definisanih Programom.

**12. Način podnošenja zahtjeva i dokumentacije**

Zahtjevi sa pratećom dokumentacijom podnose se u roku od 21 dan od dana objavljivanja Javnog poziva.

Zahtjev sa pratećom dokumentacijom se dostavlja na adresu Ministarstvo turizma IV Proleterske brigade br.19 81000 Podgorica, direktno na arhivi Ministarstva, svakog radnog dana do 13h, ili putem pošte, zaključno sa dvadesetprvim danom, sa naznakom: **,,Prijava na Javni poziv za podnošenje zahtjeva za dobijanje podrške za projekte iz oblasti turizma za 2025. godinu – Mjera I-B – Podrška organizovanju manifestacija čija ukupna vrijednost iznosi iznad 30.000,00 €“**. Na poleđini navesti podatke o podnosiocu sa adresom.

Korisniku mogu biti odobrena sredstva za samo jednu manifestaciju.

**13. Kriterijumi za ocjenu projekata**

|  |  |  |
| --- | --- | --- |
|  | **Kriterijumi za ocjenu projekata** | **Bodovi** |
| **1.** | **Karakter manifestacije** | MeđunarodniRegionalniNacionalni | 3 boda2 boda1 bod |
| **2.** | **Značaj manifestacije za razvoj turističke ponude – renome** | Održana minimum 2 puta u Crnoj GoriNova manifestacijaDodijeljena priznanja i nagrade (dodatni poen) | 3 boda3 boda1 bod |
| **3.** | **Kvalitet programa** | Ukoliko je broj učesnika / izvođača po danu 4 ili više, a broj takmičara veći od 50Ukoliko je broj učesnika / izvođača po danu od 1 do 3, broj takmičara do 50 | 3 boda1 bod |
| **4.** | **Doprinos održivom razvoju** | Ukoliko projekat značajno doprinosi unapređenju i diverzifikaciji turističke ponude, uključuje oblasti iz zaštite životne sredine (reciklaža, selektovano skupljanje otpada i sl.), kao i ima tendenciju da postane tradicionalnog karaktera | max 4 boda |
| **5** | **Promocija manifestacije putem medija i društvenih mreža** | Inostrani medijiMediji iz regionaMediji iz Crne GoreDruštvene mrežeNapomena: Ukoliko se manifestacija promoviše preko medija i preko društvenih mreža (Instagram, Facebook, Youtube i sl.) bodove će dobiti za obije promocije. | 3 boda2 boda1 bod2 boda |
| **6.** | **Broj posjetilaca** | 1500 > 500- 1.500< 500 | 3 boda2 boda1 bod |
| **7.** | **Mjesto održavanja****(ukoliko se manifestacija/događaj održava u više od jednog regiona broj bodova je srednja vrijednost ukupnog broja bodova)** | Sjeverni region Centralni region Primorski region  | 4 boda3 boda1 bod |
| **8.** | **Lokacija održavanja** | U nacionalnom parku | 3 boda |
| **9.** | **Trajanje manifestacije** | 3+ dana2 dana**1** dan | 3 boda2 boda1 bod |
| **10.** | **Period održavanja manifestacije** | 01.01.2025. - 31.05.2025.01.10.2025. - 10.12.2025.01.06.2025. - 30.09.2025. |  3 boda2 boda1 bod |
| **11.** | **Podrška lokalne zajednice** | Opština/LTO finansijski učestvuje/ju Opština/LTO podržava održavanje ali ne finansijskiTuristička privreda finansijski učestvuje | 2 boda1 bod1 bod |
| **12** | **Komercijalni karakter manifestacije** | Ne naplaćuju se karte/ulaznice/kotizacija | 3 boda |

1. **Rangiranje**

Sredstva će se odobravati projektima prema bodovnoj listi od najvećeg broja bodova naniže, do krajnje raspodjele ukupnog iznosa sredstava namijenjenih za ovu mjeru Programa. Ako posljednji projekat na bodovnoj listi prelazi ukupni iznos od 170.000,00 € raspoloživih sredstava, projekat može dobiti samo dio zahtijevanih sredstava. U tom slučaju potencijalni korisnik će imati mogućnost da povuče zahtjev.

1. **Rok za podnošenje prijava**

Rok za podnošenje prijave je 21 dan od dana objavljivanja Javnog poziva.

1. **Postupak donošenja odluke**

Ocjena ispunjenosti kriterijuma po ovom Javnom pozivu je u nadležnosti Komisije koju formira Ministar turizma. Komisija ima zadatak da utvrdi ispunjenost uslova definisanih javnim pozivom, izvrši bodovanje, utvrdi rang listu i predlog odluke o odabiru projekta i dodjeli sredstava i odbijenim zahtjevima u slučaju neispunjavanja propisanih uslova i o svim preduzetim radnjama sačinajva Zapisnik. Odluku o dodjeli sredstava na osnovu rang liste donosi Ministar.

1. **Rok za donošenje odluke**

Odluku o odabiru projekata i dodjeli sredstava i odbijenim zahtjevima donijeće se najkasnije u roku od 30 dana od isteka roka za prijavu na javni poziv.

1. **Lista korisnika kojima su odobrena sredstva**

Odluka sa listom korisnika kojima su odobrena sredstva i iznosom dodijeljenih sredstava po korisniku i odbijenim zahtjevima biće objavljena na internet stranici Ministarstva turizma u roku od 5 dana od dana donošenja odluke o odabiru projekata i dodjeli sredstava <https://www.gov.me/mt>.

1. **Rok za potpisivanje ugovora**

Ministarstvo će sa korisnicima kojima su odobrena sredstva potpisati ugovor u kojem će biti definisana sva prava i obaveze potpisnika ugovora, najkasnije u roku od 15 dana od dana donošenja odluke o dodjeli sredstava.

1. **Nadzor**

Komisija obavlja nadzor nad namjenskim korišćenjem utrošenih sredstava uvidom u dokumentaciju koju korisnik sredstava dostavlja u ugovorenom roku Komisiji putem pisanog izvještaja sa pratećom dokumentacijom (dokazima o korišćenju sredstava).

Korisnik sredstava je dužan da dostavi narativni i finansijski izvještaj o namjenskom korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom (kopije računa, dokaz o izvršenom plaćanju i ugovora za troškove i drugu dokumentaciju shodno ugovoru) u roku od 20 dana od dana realizacije projekta.

U slučaju kada je rok za realizaciju manifestacije nakon 01. novembra, organizator je dužan da dostavi narativni i finansijski izvještaj o namjenskom korišćenju sredstava sa pratećom dokumentacijom najkasnije do 15. decembra 2025. godine.

1. **Prava i obaveze korisnika**

Korisnik je u obavezi da:

- Sredstva iskoristi namjenski;

- Ministarstvu dostavi narativni izvještaj o realizaciji događaja (ostvareni rezultati, fotografije, ciljevi, efekti i sl.) i finansijski izvještaj o korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom koja potvrđuje navode u izvještaju u dijelu sredstava dodijeljenih kroz Program podsticajnih mjera (kopije računa, dokaz o izvršenom plaćanju i ugovora za troškove i drugu dokumentaciju shodno Ugovoru),najkasnije u roku od 20 dana od dana održavanja događaja;

- Na zahtjev Ministarstva dostavi dodatna pojašnjenja i/ili dokaze;

- Organizator manifestacije je u obavezi da prilikom promotivnih aktivnosti istakne učešće Ministarstva u realizaciji manifestacije/događaja;

 - Korisnik sredstava dostavlja izvještaj o utrošku sredstava u formi tabele koja je sastavni dio Programa i Javnog poziva (Prilog 1);

- Ministarstvo turizma može izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru Mjera predviđenih Programom podsticajnih mjera.

**Javni poziv je objavljen dana 12.05.2025. godine**

Kontakt mail: biljana.sotiroski@mt.gov.me, maja.kovacevic@mt.gov.me, ljiljana.vuksanovic@mt.gov.me,

***Prilog: Obrazac zahtjeva***

**PRILOG 1**

|  |  |
| --- | --- |
| **FINANSIJSKI IZVJEŠTAJ o realizaciji manifestacije/festivala** |  |
| **Red. Br.** | **Naziv dobavljača/ugovorne strane** | **Broj i datum ugovora/fakture** | **Iznos** | **Dokaz o plaćanju (Broj Izvoda /** **Nalog blagajne / Uplatnica**/SWIFT) |
|  |  |  |  |  |
|  |  |  |  |  |
|  |  |  |  |  |

**Napomena:**

Potrebno je sve Ugovore i fakture navesti i svaku fakturu/ugovor numerisati unosom broja svojeručno, a u skladu sa rednim brojem u ovoj tabeli.

Izvodi i druge potvrde o izvršenim plaćanjima moraju postojati za sva plaćanja, i biti spojeni sa odgovarajućom fakturom/računom/potvrdom o plaćanju. Ukoliko ne postoji dokaz o plaćanju, trošak neće biti prihvatljiv.Ukoliko dio troškova pokriva sponzor, potrebno je dostaviti ugovor o sponzorstvu ili dopis od institucije/organizacije koja potvrđuje da je pokrila dio troškova manifestacije